Żagħżugħ ta' 24 sena mill-Pieta ma nstabx ħati li ħebb għall-ġenituri tiegħu wara li dawn iddeċidew li jaħfrulu u jerġgħu jilqugħ lura f'darhom bit-tama li jagħmel programm ta' riabilitazzjoni minħabba l-użu tas-sustanzi. Quddiem il-Maġistrat Nadine Lia, il-ġeniuri ddeċidew li ma jixhdux kontra binhom minħabba qrubija fid-demm u jwaqqfu l-proċeduri kollha kontrih safejn huwa possibbli. Il-każ seħħ fid-19 ta' Novembru li għadda fid-dar tal-ġenituri fejn ir-raġel ħebb, hedded u darab ħafif lill-ġenituri tiegħu. Iż-żagħżugħ qal li ma jiftakarx id-dettalji tal-każ għax kien fis-sakra. Fil-Qorti ħareġ ukoll li l-missier irrifjuta li jsir risk assessment mill-Aġenzija Appoġġ. Il-Qort spjegat li minħabba li x-xhieda ewlenin f'dan il-każ huma l-ġenituri tal-akkużat hija m'għandha l-ebdda triq oħra ħlief li tillibera lill-akkużat minn kull ħtija. Madankollu hija wissiet li l-ġenituri m'għandhom l-ebda obbligu li jwaqqgħu l-akkużi kontra wliedhom u saħqet biex l-ulied jgħarfu li l-ġenituri mhumiex hemm għal dejjem jew li jippretendu li dawn dejjem għandhom jaħfrulhom għall-azzjonijiet tagħhom. .td_uid_3_61d8930e87f94_rand.td-a-rec-img{text-align:left}.td_uid_3_61d8930e87f94_rand.td-a-rec-img img{margin:0 auto 0 0}